stanford-oval/wikipedia huggingface dataset:
Stalinin muistomerkki (Praha)

| Stalinin muistomerkki |
| --- | --- |

Nimi:  Stalinin muistomerkki
Tekijä:  Otakar Švec
Valmistumisvuosi:  1955
Taiteenlaji:  Sosialistinen realismi
Korkeus:  15
Sijainti:  Letná
Paikkakunta:  Praha
Koordinaatit:  50°5'41.00"N, 14°24'57.56"E
Stalinin muistomerkki (tšk. Stalinův pomník) oli vuosina 1955–1962 Tšekkoslovakian pääkaupungissa Prahassa sijainnut suuri Neuvostoliiton johtaja Josif Stalinin muistomerkki. Sen suunnitteli tšekkiläinen kuvanveistäjä Otakar Švec. Valmistuessaan se oli Euroopan suurin ihmisryhmää esittänyt patsas. Muistomerkki purettiin vain seitsemän vuoden jälkeen sen paljastamisesta kun destalinisaation seurauksena Stalinin perintö uudelleenarvioitiin.
Nykyään sen paikalla on Vratislav Karel Novákin suunnittelema Prahan metronomi.
Historia

Tšekkoslovakian kommunistinen puolue oli kaapannut vallan maassa helmikuussa 1948 ja maa oli siirtynyt vastamuotoutumassa olleeseen itäblokkiin. Neuvostoliiton diktaattori Josif Stalinin 70-vuotis syntymäpäiviä vietettiin vuonna 1949 ja myös Tšekkoslovakiassa järjestettiin lukuisia juhlallisuuksia tämän kunniaksi. Yksi niistä oli kilpailu Stalinin patsaan suunnitteluksi Prahan Letnán puistoon.
Kilpailun voitti pienenä yllätyksenä prahalainen kuvanveistäjä Otakar Švec, jolla ei alun perin ollut suurta halua siihen osallistumiseen. Kellään merkittävällä kuvanveistäjällä ei kuitenkaan ollut varaa olla osallistumatta Stalinin lahjan suunnitteluun. Patsaan valmistamisen luomat kovat paineet kävivät Švecin terveyden ja avioliiton kohtaloksi ja hän teki itsemurhan runsas kuukausi ennen kuin valmis patsas julkistettiin.
Historia > Rakentaminen

Švec piti oman ehdotuksensa toteuttamisen mahdottomana, johtuen patsaan valtavasta koosta, rakennusmateriaalina käytetyn graniitin raskaasta painosta sekä Letnán alueen heikosta maaperästä. Näiden syiden takia patsaan jalustaa vahvistettiin tukevin teräspalkein, jotka sijoitettiin patsaan alustan alapuolen rakenteisiin. Erityisesti graniitin käyttäminen päärakennusaineena hidasti rakennusprojektin valmistumista. Lopulta muistomerkin valmistukseen kului noin 14 000 tonnia graniittia ja sen parissa työskenteli 600 rakennusmiestä ja 23 muuraria. Sen hinnaksi muodostui peräti 150 miljoonaa Tšekkoslovakian korunaa, mikä oli noin 150 000 kertaa suurempi summa kuin maan kansalaisten keskipalkka.
Muistomerkki paljastettiin juhlallisesti 1. toukokuuta 1955, jolloin Stalinin kuolemasta oli kulunut hieman päälle kaksi vuotta. Neuvostoliiton silloinen  kommunistisen puolueen pääsihteeri Nikita Hruštšov ei osallistunut tilaisuuteen.
Historia > Purku

Patsaan maine kärsi jo kun sen julkistamisesta oli kulunut vain vuosi, kun Hruštšov piti Stalinin henkilökulttin teilanneen puheensa Neuvostoliitossa järjestetyssä kongressissa. Entisen sankarin kuvia alettiin poistaa myös Tšekkoslovakiassa ja kommunistijohtajat alkoiat suunnittelemaan kuinka päästä eroon valtavasta muistomerkistä.
Lopulta sen purkamistyöt suoritettiin salaisessa operaatiossa vuonna 1962. Stalinin 52 tonnia painanut pää irroitettiin käsin, kun loput patsaasta räjäytettiin kolmessa osassa. Tähän tarvittiin kaksi tonnia räjähteitä ja vaikka itse operaatio oli huippusalainen, kuultiin räjäytykset ympäri Prahaa.
Puretun patsaan graniitin loppusijoituspaikasta on monta keskenään ristiriitaista tarinaa. Esimerkikisi Brnossa sijaiteva teatterin on kerrottu vuoratun sillä mutta mitään asiakirjatodisteita tästä ei ole säilynyt. Itse muistomerkin jalusta jätettiin purkuoperaation jälkeen paikalleen.
Muistomerkki ja sen ympäristö

Korkeudeltaan muistomerkki oli 15 metriä, pituudeltaan 22 metriä ja leveydeltään 17 metriä. Muistomerkki kuvasi Stalinia johtajana, joka johti kansanjoukkoja valoisaa tulevaisuutta kohti. Stalinin vasemmalla puolella häntä seurasivat neuvostoliittolainen työläinen, tiedemies, kolhoosinainen sekä puna-armeijan sotilas, kun oikealla puolella olivat tšekkoslovakialainen työläinen, talonpoika, uudistaja sekä sotilas.
Itse patsaan jalusta on yhä pystyssä. Vuonna 1990 sille pystytettiin Vratislav Karel Novákin teos Prahan metronomi. Aluetta kutsutaan prahalaisten keskuudessa yleisesti Staliniksi ja se on suosittu erityisesti rullalautailijoiden keskuudessa.
Sijainti

Muistomerkki sijaitsi Letnán kukkulalla Vltavan länsirannalla Čechin sillan yläpuolella. Mittavan kokonsa ja näkyvän sijaintinsa vuoksi se näkyi suureen osaan Prahan keskustaa.
Galleria

Muistomerkki sivulta nähtynä.
Patsaan neuvostoliittolainen puoli.
Peruskivet.
Patsaan alustaa tukevat teräspalkit vuonna 2014.
Nykyään samalla paikalla sijaitseva Metronomi.
Muistomerkin purku räjäyttämällä.
Aiheesta muualla

Kuvia tai muita tiedostoja aiheesta Stalinin muistomerkki (Praha) Wikimedia Commonsissa
Muistomerkki Vltavan toiselta rannalta nähtynä.
Tervalampi (Jämijärvi)

| Tervalampi |
| --- | --- |
Valtiot:  Suomi
Maakunnat:  Satakunta
Kunnat:  Jämijärvi
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Jämijärven valuma-alue (35.54)
Laskujoki:  oja Jämijärveen 
Mittaustietoja
Pinnankorkeus:  103,2 m 
Tervalampi  on Satakunnassa Jämijärven Rannanperällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Jämijärven valuma-alueeseen. Tervalampi on osa Jämijärven aluetta.
Maantietoa

Lammen pituus on 120 metriä, leveys 100 metriä ja se on nelikulmaisen muotoinen.  Se sijaitsee metsien laikuttaman peltoalueen keskellä. Siihen laskee kolme pelto-ojaa ja sen laskuoja laskee 600 metrin jälkeen Jämijärven Tervalahteen. Lammen vaikutuspiirissä on kolme maatilaa, mutta soisille rannoille ei ole rakennettu mitään. Lammen ohittaa seututieltä 261 erkaneva kylätie.
Historiaa

Vuosilta 1784–1798 on säilynyt Jämijärven pitäjänkartta Jämijärven järvialueesta, missä Tervalampi on piirretty näkyviin ilman nimeä. Kartassa on lammelle piirretty pitempi uloke länteen päin. Silloin ei lammella ollut vielä laskuojaa. Vuoden 1959 painetussa peruskartassa lampeen on merkitty kaivettu laskuoja ja lampi on eri muotoinen kuin se on nykyään. Myöhemmissä peruskartoissa siihen on lisätty pohjoisesta tulo-oja, mutta lammen rannat ovat kasvaneet hieman umpeen. Tämä saattaakin olla lammen kohtalo lähivuosikymmeninä.
Tervalampi (Keuruu, Yltiä)

| Tervalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°16′18″N, 24°16′14″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ristajoen valuma-alue (35.65)
Laskujoki:  oja Tervajärveen 
Järvinumero:  35.654.1.015
Mittaustietoja
Pinnankorkeus:  165,4 m  
Rantaviiva:  0,569 km  
Pinta-ala:  1,773 ha  
Saaria:  ei saaria 
 fiTervalampi 
Tervalampi  on Keski-Suomessa Keuruulla Yltiän kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 1,8 hehtaaria ja se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 550 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Ristajoen valuma-alueella (35.65), jonka Kaijanjoen valuma-alueeseen (35.654) se kuuluu.
Superman/Shazam! – Return of Black Adam

| Superman/Shazam! – Return of Black Adam |
| --- | --- |

Ohjaaja:  Joaquim Dos Santos
Käsikirjoittaja:  Michael Jelenic
Tuottaja:  Bobbie Page
Säveltäjä:   Jeremy Zuckerman  Benjamin Wynn 
Leikkaaja:  Margaret Hou
Pääosat:   George Newbern  Jerry O’Connell  Arnold Vosloo  Zach Callison  James Garner 
Valmistustiedot
Valmistusmaa:  Yhdysvallat
Tuotantoyhtiö:   Warner Bros. Animation  DC Entertainment 
Levittäjä:  Warner Bros. Home Entertainment Warner Bros.
Ensi-ilta:  9. marraskuuta 2010
Kesto:  24 min
Alkuperäiskieli:  Englanti
Aiheesta muualla
IMDb 
Infobox OKNimi-testi OK: 
Superman/Shazam! – Return of Black Adam on marraskuussa 2010 suoraan DVD:lle julkaistu lyhytanimaatioelokuva. Se perustuu DC Comicsin sarjakuvahahmoon Kapteeni Marveliin. Elokuvan käsikirjoitti Michael Jelenic ja ohjasi Joaquim Dos Santos. Äänirooleissa ovat muun muassa Jerry O’Connell, George Newbern ja Arnold Vosloo.
Elokuva on neljäs DC Entertainmentin ja Warner Bros. Animationin tuottamista DC Showcase projektin lyhytelokuvista. Se julkaistaan DC Showcase Original Shorts Collection DVD:lle, johon on koottu edelliset kolme lyhytelokuvaa.
Juoni

Musta Adam saapuu Maahan etsimään nuorta poikaa, jolle tietäjä Shazam on aikeissa antaa samankaltaiset voimat kuten hänelle. Sillä välin nuori poika Billy Batson on matkalla kahvilaan tapaamaan Clark Kentiä. Matkalla hän kuitenkin huomaa roistojen varastavan rahaa eräältä kodittomalta mieheltä. Batson yrittää puolustaa miestä, mutta yksi roistoista lyö poikaa naamalle. Jengi lähtee rahat mukanaan tiehensä ja koditon mies kiittää poikaa puolustamisesta. Mies pyytää vielä rahaa lainaa, mutta Batsonilla on antaa lainaksi vain metrokolikko.
Saavuttuaan kahvilaan hän tapaa Clark Kentin, joka tarjoaa edellisen kerran tapaan tuhdin aamiaisen. Keskustelun aikana Musta Adam yllättää heidät ja kertoo tulleensa tappamaan Batsonin, jossa hän aistii Shazam-energiaa. Kent yrittää suojella poikaa, mutta Musta Adam heittää hänet seinän läpi kadun toiselle puolelle. Sillä välin Batson juoksee karkuun, mutta ei kerkeä kauaksi, kun Musta Adam on jo hänen kannoillaan. Teräsmies saapuu kuitenkin hätiin ja ryhtyy tappelemaan Mustaa Adamia vastaan. Taistelun aikana Musta Adam huomaa Teräsmiehen olevan yhtä vahva kuin hän, mutta heikkona taikuudelle. Teräsmies käskee lopulta Batsonin juoksemaan karkuun, joka tottelee sankaria ja juoksee kohti metroa. Matkalla hän tapaa saman kodittoman miehen, jota hän puolusti aiemmin aamulla. Mies antaa Batsonille kolikon metroon, joka juoksee peloissaan äkkiä metron portaita alas. Musta Adam saapuu kuitenkin juuri paikalle todistamaan, kuinka poika juoksee suoraan raiteille, jossa juna ajaa hänen päälleen.
Pojan yllätykseksi hän on elossa junan sisällä ja samassa hänen kolikkonsa alkaa hohtaa. Juna vie hänet luolaan, jossa paikalla häntä odottaa Shazam. Ikääntynyt mies kertoo valinneensa Batsonin uudeksi seuraajaksi Mustan Adamin tilalle, jolle hän antoi voimat, jotta se voisi suojella maailmaa. Valta kuitenkin sekoitti Mustan Adamin mielen ja siitä tulikin päinvastoin uhka maailmalle. Shazam karkotti Adamin kaukaisimmalle tähdelle, jossa roisto vietti seuraavat viisituhatta vuotta. Shazam lopulta kertoo Batsonille valinneen hänet uudeksi seuraajaksi ja antavansa voimat tehtävää varten. Samassa luola alkaa romahtaa ja Shazam käskee pojan mennä kohti kohtaloaan, kun taas hän jää luolaan omaa kohtaloaan varten.
Batson juoksee takaisin puistoon, jossa Musta Adam on tehnyt selvää Teräsmiehestä. Batson yrittää iskeä Mustaa Adamia, joka pitää liikettä huvittavana ja huomaa ettei tietäjä ole kertonut pojalle, miten hänen uudet voimat toimivat. Batson päättää lähteä karkuun ja huutaa apua Shazamilta ja samassa salama iskee taivaalta, joka muuttaa hänet Kapteeni Marveliksi. Hän huomaa uudet voimansa ja ryhtyy aluksi innokkaana tappelemaan Mustaa Adamia vastaan. Myöhemmin myös Teräsmies liittyy taisteluunn.
Äänirooleissa

| 0 | 1 | 2 |
| --- | --- | --- |
|  George Newbern  | … |  Ciark Kent / Teräsmies   |
|  Jerry O’Connell  | … |  Kapteeni Marvel   |
|  Arnold Vosloo  | … |  Musta Adam   |
|  Zach Callison  | … |  Billy Batson   |
|  James Garner  | … |  Shazam   |
|  Josh Keaton  | … |  Punk   |
|  Danica McKellar  | … |  Sally   |
|  Kevin Michael Richardson  | … |  Tawky Tawny   |
Thermai

Thermai (m.kreik. Θέρμαι, lat. Thermae) viittaa nimenä kuumiin lähteisiin. Se voi viitata myös seuraaviin:
Thermai, antiikin aikainen kaupunki Sikeliassa eli Sisiliassa lähellä aikaisempaa Himeraa
Thermai, antiikin aikainen kaupunki Sikeliassa eli Sisiliassa lähellä Selinusta
Therme eli Thermai, antiikin aikainen kaupunki Mygdoniassa
termit, roomalainen kylpylä
Tervalampi (Laukaa, Isolahti)

| Tervalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Laukaa
Koordinaatit:  62°30′17″N, 26°02′33″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kuusveden–Kynsiveden alue (14.35)
Laskujoki:  Tervajoki Nurmiseen 
Järvinumero:  14.355.1.003
Mittaustietoja
Pinnankorkeus:  85,7 m  
Pituus:  520 m  
Leveys:  130 m  
Rantaviiva:  1,305 km  
Pinta-ala:  3,748 ha  
Saaria:  ei saaria 
 fiTervalampi 
Tervalampi  on Keski-Suomessa Laukaassa Isolahden lähellä sijaitseva lampi.
Maantietoa

Lammen pinta-ala on 3,7 hehtaaria, se on 500 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 1,3 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Kuusveden–Kynsiveden alueella (14.35), jonka Nurmisen alueeseen (14.355) se kuuluu. Lammen vedenpinnan korkeus on 85,7 metriä mpy.
Superlisenssi

Superlisenssi on FIA:n myöntämä lupa, joka antaa kuljettajalle oikeuden osallistua Formula 1 -kilpailuun. Superlisenssi voidaan myöntää, jos kuljettaja on edellisenä vuonna osallistunut vähintään viiteen F1-kilpailuun tai menestynyt hyvin alemmassa autourheiluluokassa, esimerkiksi Formula 3:ssa. Superlisenssin myöntää Formula 1 -komissio (engl. Formula One Commission). Kuljettajalla on lisäksi oltava Grade A -lisenssi ja ajosopimus F1-tallin kanssa. Yūji Ide on ainoa, joka on menettänyt superlisenssin kesken kauden.
Aiheesta muualla

FIA:n sääntökokoelman Liite L (englanniksi ja ranskaksi, PDF)
Steinar Nilsen

| 0 | 1 | 2 |
| --- | --- | --- |

Henkilötiedot
Koko nimi: Steinar Nilsen
Syntymäaika: 1. toukokuuta 1972 (ikä 52)
Syntymäpaikka: Tromssa, Norja
Seura
Seura: –
Tehtävä: Päävalmentaja
Seurat
| Vuodet | Seura | O (M) |
| 1989–1997 1997–1998 1998–2002 2002–2004 |  Tromsø IL  AC Milan  SSC Napoli  Tromsø IL | 112(10) 5(0) 53(1) 60(2) |
Maajoukkue
| 1997–1998 |  Norjan maajoukkue | 2(0) |
Valmennusura
2005 2006–2008 2009–2010 2013 2013–2015:  Tromsø IL  Tromsø IL  SK Brann  Tromsø IL (apuv.)  Tromsø IL
 Seurajoukkueuran tilastot kattavat vain kansalliset sarjat.
Steinar Nilsen (s. 1. toukokuuta 1972) on norjalainen jalkapallovalmentaja ja entinen puolustaja.
Ura pelaajana

Nilsen aloitti uransa Tromsø IL:n joukkueessa 1989. Hän edusti pohjoisnorjalaisseuraa aina vuoteen 1997 saakka pelaten 112 ottelua ja tehden 10 maalia. 1997 hän lähti hakemaan peliaikaa suuremmilta areenoilta ja siirtyi AC Milaniin. Nilsen ei kuitenkaan onnistunut vakiinnuttamaan paikkaansa seurassa ja pelasi vain viisi ottelua ennen kuin siirtyi 1998 SSC Napoliin. Napolissa hän pelasi neljän kauden aikana 53 ottelua ja teki yhden maalin. Hän palasi Tromsøn IL:n paitaan 2002 ja lopetti uransa kasvattajaseurassaan kauteen 2004.
Meriitit pelaajana
Norjan mestaruushopeaa: 1990
Norjan Cup: 1996
Serie B:n hopeaa: 2000
Ura valmentajana

Nilsen aloitti valmennusuransa kaudella 2005 Tromsø IL:n apulaisvalmentajana. Kehnosti alkaneen kauden vuoksi päävalmentaja Otto Ulseth sai potkut ja Nilsen nousi seuran päävalmentajaksi. 33-vuotiaan Nilsenin päävalmentajan pesti herätti paljon kritiikkiä norjalaismediassa ja sitä pidettiin viimeisenä naulana Tromsø IL:n arkkuun.
Nilsen kuitenkin näytti arvostelijoille pitkää nenää ja käänsi Tromsø IL:n kurssin uuteen nousuun. Nilsenin johdolla seura oli lopulta kahdeksantena Tippeligaenissa. Nilsen sai sulan hattuunsa myös UEFA Cupissa, kun Tromsø IL voitti UEFA Cupin ensimmäisellä kierroksella Galatasarayn historiallisesti yhteismaalein 2–1. Tromsø IL:stä tuli yhdessä Viking FK:n kanssa ensimmäinen norjalaisseura, joka selvisi UEFA Cupin lohkovaiheeseen.
Vaikka kausi 2005 oli lopulta mennytkin Nilsenin osalta hyvin, hän jätti tehtävänsä kauden jälkeen. Monet fanit olisivat halunneet Nilsenin jatkavan. Odotus palkittiin heinäkuussa 2006, kun Nilsenin seuraajaksi tullut Ivan Morten Normark sai potkut ja Nilsen tuli jälleen pelastamaan joukkuetta. Alku ei luvannut nyt yhtä hyvää, mutta loppujen lopuksi Tromsø IL oli liigassa sijalla 10 ja onnistui välttämään putoamisen.
Kausi 2007 oli Nilsenin ensimmäinen kokonainen kausi päävalmentajana. Tromsø IL pelasi hänen johdollaan hyvin ja sijoittui lopulta Tippeligaenissa kuudenneksi, vain muutaman pisteen päähän europeleistä. Nilsen jatkaa seuran päävalmentajana myös kaudella 2008 ja on vahvistanut seuraa mm. Miika Koppisella, Adriano Munozilla ja Keijo Huuskolla.
Kausi 2008 päättyikin Nilsenin luotsaamaan Tromsø IL:n osalta hienoon kolmossijaan. Kauden jälkeen Nilsen ilmoitti jättävänsä seuran ja siirtyvänsä tammikuusta 2009 alkaen SK Brannin päävalmentajaksi.  Debyyttikaudellaan Nilsen luotsasi Brannin Tippeligaenissa viidenneksi. Kausi 2010 alkoi kuitenkin kehnosti ja pelaajat kritisoivat Nilsenin johtamistapaa. Lopulta hän sai potkut tehtävistään toukokuun lopulla 2010.
Nilsen palasi Tromsøn organisaatioon apuvalmentajaksi syyskuussa 2013.  Lokakuun alussa 2013 Agnar Christensen sai potkut päävalmentajan paikalta ja Nilsenistä tuli jälleen seuran päävalmentaja.  Nilsen ei onnistunut pelastamaan Tromsøa putoamiselta Adecco-liigaan. Putoamisesta huolimatta seura teki Nilsenin kanssa kolmivuotisen jatkosopimuksen joulukuussa 2013 ja tavoitteena on pikainen paluu Tippeligaeniin.
Nilsenin johdolla TIL myös onnistui tavoitteessaan ja kakkossija Adecco-liigassa takasi seuralle paluun pääsarjatasolle. Kausi 2015 ei kuitenkaan ottanut sujuakseen ja seura juuttui putoamiskamppailuun. Lopulta seurajohto erotti Nilsenin elokuussa 2015, kun TIL oli liigassa toiseksiviimeisenä.
Jalkapallokenttien ulkopuolella

Joulukuussa 2007 Nilsen sai kyseenalaista julkisuutta, kun norjalaismedia väitti hänen olleen osallisena baaritappeluun. Syytteitä ei kuitenkaan nostettu, mutta Nilsen kertoi jutun olleen henkisesti raskas kovan mediapaineen vuoksi.
Steinar Nilsenillä on vanhempi veli Roger, joka on myös tehnyt pitkän uran jalkapalloilijana ja siirtynyt sittemmin valmentajaksi.
Talin rautatieasema

Talin rautatieasema (lyh. Ti, ratakm 323+288) oli rautatieliikennepaikka Viipuri–Joensuu-rataosalla. Asemarakennus oli Bruno Granholmin suunnittelema Karjalan radan alkuperäisasema, jota laajennettiin vuonna 1939. Se vaurioitui tulituksessa Jatkosodassa vuonna 1941, mutta korjattiin alkuperäisen mallin mukaan. Sodan aikana asema alennettiin pysäkiksi. Asema ja tavaravarasto tuohoutuivat suurhyökkäyksessä Talin–Ihantalan taistelujen aikaan vuonna 1944.
Talin asemalta oli Rapukosken sahalle neljän kilometrin mittainen pistoraide. Asemanseudulle perustettiin perunajauhotehdas vuonna 1931.
Suurihopea

| Suuri hopea |
| --- | --- |

Avaintiedot
Alkuperämaa::  Ranska
Muita nimityksiä::  Argenté
Ulkonäkö ja terveys
Turkki::  pitkä
Väritys::  musta, sininen, luonnonkeltainen, ruskea ja luonnonharmaa
Silmät::  perusvärin mukaan
Paino::  yli 4,6 kg
Elinikä::  6–8 vuotta
Rotumääritelmä
Suurihopea on kanirotu, joka kehitettiin Ranskassa Champagnen alueella 1600-luvulla.
Rodun kanit syntyvät esimerkiksi mustina ja väri hopeoituu iän myötä. Suurihopealla hyväksytään värit musta, sininen, luonnonkeltainen, ruskea ja luonnonharmaa. Suomessa yleisin väri lienee musta ja luonnonharmaa.
Suurihopea on melko suuri kani. Nöyttelyissä sen painon tulisi olla 4,21 kg, täydet pisteet saa  4,61 kilon painoisena eikä painolla ole ylärajaa.
Rotu yleistyi alkujaan turkiseläimenä ja lihantuotannon takia. Nykyisin sitä pidetään lemmikkinä ulkonäön ja sosiaalisen luonteensa takia.
The Ugly Truth

| The Ugly Truth |
| --- | --- |

Ohjaaja:  Robert Luketic
Käsikirjoittaja:   Nicole Eastman  Karen McCullah Lutz  Kirsten Smith 
Tuottaja:  Katherine Heigl Karen McCullah Kirsten Smith Tom Rosenberg Gary Lucchesi
Säveltäjä:  Aaron Zigman
Kuvaaja:  Russell Carpenter
Leikkaaja:  Lisa Zeno Churgin
Pukusuunnittelija:  Betsy Faith Heimann
Pääosat:   Gerard Butler  Katherine Heigl 
Valmistustiedot
Valmistusmaa:  Yhdysvallat
Tuotantoyhtiö:  Lakeshore Entertainment
Levittäjä:  Columbia Pictures InterCom Netflix
Ensi-ilta:   24. heinäkuuta 2009  18. syyskuuta 2009 (Suomi) 
Kesto:  96 min
Alkuperäiskieli:  englanti
Budjetti:  38 000 000 USD
Tuotto:  205 298 907 USD
Aiheesta muualla
IMDb 
Elonet
AllMovie
Infobox OKNimi-testi OK: 
The Ugly Truth on 2009 valmistunut romanttinen komediaelokuva, jonka pääosissa ovat Katherine Heigl ja Gerard Butler. Ensi-iltansa se sai Pohjois-Amerikassa 24. heinäkuuta 2009.
Rooleissa

| 0 | 1 | 2 |
| --- | --- | --- |
|  Katherine Heigl  | … |  Abby Richter   |
|  Gerard Butler  | … |  Mike Chadway   |
|  Eric Winter  | … |  Colin   |
|  Cheryl Hines  | … |  Georgia   |
|  John Michael Higgins  | … |  Larry   |
|  Bree Turner  | … |  Joy   |
|  Kevin Connolly  | … |  Jim   |
Arvioita

Turun Sanomien Päivi Valotien mielestä The Ugly Truth on jälleen yksi mediamaailmaan sijoittuva romanttinen komedia, jonka suora puhe seksistä osuu hetkittäin maaliinsa. Toisaalta elokuva myös sortuu teennäiseltä ja irralliselta tuntuvaan ronskiuteen. Myös heiveröisen naispääroolinsa takia se jää Valotien mukaan kauaksi klassisista screwball-komedioista.
Aiheesta muualla

The Ugly Truth Metacritic-sivustolla
Suuria unelmia

| Suuria unelmia |
| --- | --- |

Kirjailija:  Anu Ubaud
Kuvittaja:  Anthony Ubaud
Kieli:  suomi
Kustantaja:  Cozy Publishing
Julkaistu:  2017
Ulkoasu:  sidottu/nidottu
Sivumäärä:  191
ISBN:  9789527054499
Suomennos
Ulkoasu:  sidottu/nidottu
Löydä lisää kirjojaKirjallisuuden teemasivulta
Suuria unelmia on vuonna 2017 julkaistu kirja, jonka tekstit toimitti Anu Ubaud.
Kirja kertoo kymmenen julkisuuden henkilön tarinan siitä, kuinka he saavuttivat omat unelmansa. Kirja on suunnattu erityisesti nuorille. Kirjassa nousevat esille etenkin unelmointi, rohkeus, uskallus, itseluottamus, odotukset, motivaatio, itsetunto, tahto, kunnianhimo sekä sinnikkyys. Kirjassa esitellään Jenni Vartiaisen, Jaajo Linnonmaan, Robinin, Cheekin, Elastisen, Peetu Piiroisen, Kiira Korven, Samu Haberin, Roope Hintzin sekä Tuija Pehkosen tarinat. Kirjan kuvat ovat olleet myös osa Suuria unelmia -valokuvanäyttelyä. Kirjan valokuvat ottanut Anthony Ubaud on itse kasvanut SOS-Lapsikylän sijaiskodissa, ja kirja on osa SOS-Lapsikylän Suuria unelmia -kampanjaa. Osa kirjan tuotoista lahjoitetaan SOS-Lapsikylälle.
The Two Orphans

| The Two Orphans |
| --- | --- |
 Elokuvan sanomalehtimainos
Ohjaaja:  Herbert Brenon
Käsikirjoittaja:  Herbert Brenon
Perustuu:  Adolphe d’Enneryn ja Eugène Cormonin romaaniin Les deux orphelines
Tuottaja:  William Fox
Kuvaaja:  Phil Rosen
Pääosat:  Theda Bara
Valmistustiedot
Valmistusmaa:   Yhdysvallat
Tuotantoyhtiö:  Fox Film Corporation
Levittäjä:  Fox Film Corporation
Ensi-ilta:   6. syyskuuta 1915
Kesto:  50-70 minuuttia
Alkuperäiskieli:  mykkä (välitekstit englanniksi)
Aiheesta muualla
IMDb 
AllMovie
Infobox OKNimi-testi OK: 
The Two Orphans on vuonna 1915 ensi-iltansa saanut Herbert Brenonin ohjaama ja käsikirjoittama yhdysvaltalainen mykkä romanttinen draamaelokuva, jonka pääosassa on Theda Bara. Elokuvan oletetaan olevan nykyisin kadonnut.
The Two Orphans perustuu ranskalaisten Adolphe d’Enneryn ja Eugène Cormonin romaaniin ja näytelmään Les deux orphelines (1872). Romaanin ja näytelmän oli kääntänyt englannin kielelle N. Hart Jackson. Les deux orphelines’ta oltiin esittämässä juuri silloin Brooklyn Theaterissa, jolloin teatterin tuhosi 5. joulukuuta vuonna 1876 tuhoisa tulipalo.
Elokuvan tuotanto- ja jakeluyhtiönä toimi Fox Film Corporation, ja se kuvattiin työnimellä The Hunchback Foxin studioilla New Jerseyn Fort Leessä ja Kanadan Québecissä. The Two Orphans sai Yhdysvaltain ensi-iltansa 6. syyskuuta vuonna 1915. Elokuvasta tuli ensimmäinen näytelmän pitkä elokuvasovitus. Ennen vuoden 1915 versiota oli tehty kolme lyhytelokuvaa vuosina 1910 ja 1911. Vuonna 1921 D. W. Griffith teki oman elokuvasovituksensa näytelmästä. Elokuvan Orpolapset pääosissa ovat Dorothy Gish ja Lillian Gish.